b'\n_START_ARTICLE_\nZastava Malezije\n_START_PARAGRAPH_\nZastava Malezije, poznata i kao Jalur Gemilang ("Pruge ponosa"), sadr\xc5\xbei 14 uzastopnih crvenih i bijelih pruga s plavim kvadratom u gornjem lijevom kutu s polumjesecom i 14-krakom zvijezdom, poznatoj kao Bintang Persekutuan (Federalna zvijezda). \xc4\x8cetrnaest pruga jednake \xc5\xa1irine predstavljaju jednak status 13 malezijskih dr\xc5\xbeava i federalne vlade, a 14 krakova na zvijezdi jedinstvo izme\xc4\x91u tih entiteta. Polumjesec predstavlja Islam, slu\xc5\xbebenu religiju zemlje, \xc5\xbeuta boja je kraljevska boja vladara Malaya, a plava simbolizira jedinstvo stanovnika Malezije._NEWLINE_Iako je vrlo sli\xc4\x8dna zastavi SAD-a, nema nikavih poveznica izme\xc4\x91u te dvije zastave.'